Dymocks - (ebook) Skewed Throne by Joshua Palmatier
(ebook) Throne of Amenkor
Write a Review-(ebook) Skewed Throne VISIT BREYTENBACH CENTRE DURING FEBRUARY FOR A FANTASTIC LINE-UP OF ARTS AND CULTURE! - Visit Wellington - Blog - Nomadicways
Wil jy ’n heerlike Valentynsaand met pragtige nostalgiese liefdesmusiek en heerlike wyn bywoon?
Sorg dan dat jy nie Koos van der Merwe se Valentynskonsert op Vrydag 15 Februarie in die romantiese Bôrdienghuis-teater by die Breytenbach-sentrum in Wellington misloop nie.
“Een aand onder die klank van die wysies van omhelsing doen dinge met jou binnekant. Koos se nuwe vertoning, ‘Ek hou van jou’ met ou warm gunstelinge en splinternuwe musiek van die hart en die vel maak die liefde wakker.”
Die konsert begin 15 Februarie om 20:00 in Die Bôrdienghuis op die hoek van Burger-en Malherbestraat. Wyn en pizza’s kan reeds van 18:00 gekoop word.
Kaartjies kos R140 per persoon en kan bespreek word by teater@breytenbachsentrum.co.za of 021 873 2786.
Uitstalling en gesprek in Breytenbach-galery
Ontwikkelingswerkswinkels in die galery
Tien teken- en bewegingswerkswinkels word van 11 Februarie in die Breytenbach-galery aangebied onder leiding van Henk Serfontein(kunstenaar), Hannah Loewenthal (kunstenaar, danser en choreograaf) en Willie Erasmus (kliniese sielkundige) . Elke sessies sal twee ure elk duur en van 11 Februarie elke tweede Maandag van die maand vanaf 15:00 tot 17:00 plaasvind. Dit word aangebied in samewerking met Anne-Ghrett Erasmus, die kurator van die Breytenbach-galery. In die werkswinkel word daar ‘n ondersteunende ruimte vir die deelnemers geskep waarin die ekspressiewe en helende moontlikhede van kuns(tekenkuns) en dans(intuitiewe beweging) as proses ontgin word.
Herman Lategan, skrywer van Opstokers, Fopdossers en Tweegatjakkalse, is vanjaar die Breytenbach-boekklub se eerste gas. Herman sal op Donderdag 28 Februarie in Die Bôrdienghuis oor sy jongste boek gesels. Die interessante gesprek begin 18:30 vir 19:00. Dit kos R30 per persoon en sluit ’n glas wyn en ligte verversings in. Bespreek by 084 501 7376 of 021 873 7376.
Die agtste jaarlikse Tuin van Digters, die tuiste van die Afrikaanse digkuns, vind vanjaar op 13 en 14 September plaas. Nie net sal Breyten Breytenbach en Ampie Coetzee, wat in 2019 hulle 80ste verjaarsdae vier, op gepaste wye gehuldig word nie, maar die Ingrid Jonker-prys vir ’n Afrikaanse debuut digbundel sal ook weer aan die wenner oorhandig word. Afrikaans en sy interaksie met digwoorde met ander tale sal in die kollig kom en breine sal oudergewoonte op velerlei skeppende en verrassende wyses oopgedink en oopgeskop word. Kry jouself gereed vir nuut dink en anders skep en oopkop deelname. Teken solank die datum aan.